དེང་སང་དྲན་འཕྲུལ་ཆེ་བ་དང་རྫུན་རྐུབ་གསུབ་མཁས་པོ་ལ་རྒོད་པོར་བརྩི་བ་འདི་ཤིན་ཏུ་ནོར་བ་ཡིན།དེ་བཞིན་དུ་འཇིག་རྟེན་ཡ་རབས་ཀྱི་སྤྱོད་པ་དང་མི་མཐུན་པའི་བླ་རྫུན་དང༌།གྲྭ་རྫུན།གྲུབ་རྫུན་དང༌།སྔགས་རྫུན།མངོན་ཤེས་རྫུན་མ་ཤོད་མཁན་དང༌།སྐུ་རྟེན་རྫུན་མ།མོ་པ་དང་རྩིས་པ་རྫུན་མ་སོགས་ནི་མི་ཆོས་བླ་མའི་རྫུན་ཏེ་རྫུན་ཆེ་ཤོས་ཤོད་མཁན་ཡིན།གཞུང་སྒེར་གྱི་ལས་བྱེད་རྫུན་མ་དང༌།འགོ་འདྲེན་རྫུན་མ།ཚོང་རྫས་རྫུན་མ་དང་ལད་པོ།དུག་རྫས་སྣ་ཚོགས་ཀྱིས་ཚོང་བྱེད་མཁན།དངུལ་ལོར་རྫུན་མ་དང༌།ཡིག་ཆ་རྫུན་མ་བཟོ་མཁན་སོགས་ནི་དངུལ་ཁོ་ནའི་ཆེད་སྤྱི་སྒེར་གཉིས་ལ་རྫུན་ཆེན་པོས་གནོད་པ་སྐྱེལ་བ་དང་མགོ་སྐོར་གཏོང་མཁན་གྱི་ཁྲིམས་འགལ་ནག་ཉེས་ཅན་ཡིན་པས་འདི་ཚོར་དོགས་ཟོན་བྱེད་དགོས།རྫུན་ཆེན་པོ་ཕར་ཞོག་རྫུན་ཆུང་ངུ་ཞིག་གིས་ཡུལ་ཁམས་ཕུང་ལ་སྦྱོར་བ་སོགས་ལས་ངན་ཚབས་པོ་ཆེ་བསགས་པའི་ལོ་རྒྱུས་ཤིན་ཏུ་མང་བས་རྫུན་ཆེ་ཆུང་གང་ཡིན་ཡང་བཤད་མི་རུང༌།